                               МОТИВИ
КЪМ ПРОЕКТА ЗА 
НАРЕДБА ЗА ОБЕМА НА ЖИВОТНОВЪДНАТА ДЕЙНОСТ И МЕСТАТА ЗА ОТГЛЕЖДАНЕ НА СЕЛСКОСТОПАНСКИ ЖИВОТНИ НА ТЕРИТОРИЯТА

НА ОБЩИНА ЗЛАТОГРАД
1. Причини и мотиви за приемане на Наредба за обема на животновъдната дейност и местата за отглеждане на селскостопански животни на територията на Община Златоград:


Съгласно чл.133, ал.1 от Закона за ветеринарномедицинската дейност, общинският съвет определя с наредба обема на животновъдната дейност и местата за отглеждане на селскостопански животни на територията на съответната община.

Към настоящия момент на територията на Община Златоград няма действащ специален нормативен акт, регламентиращ детайлно посочените обществени отношения.

Във връзка с горното и предвид Предложение с вх.№ 11-00-526/04.08.2020г., съгласно входящия регистър на Общинска администрация Златоград, съответно с вх.№ ОС -553/04.08.2020г., съгласно входящия регистър на Общински съвет Златоград, на г-н Нежко Метахчов – прокурор в Районна прокуратура Златоград, е изготвен настоящия Проект на Наредба за обема на животновъдната дейност и местата за отглеждане на селскостопански животни на територията на Община Златоград.
2. Цели, които се поставят с приемане на наредбата:
Изпълнение на задължението на Общински съвет Златоград за уреждане на обществените отношения, свързани с осъществяване на  животновъдната дейност и местата за отглеждане на селскостопански животни на местно ниво.
3. Очаквани резултати от приемане на наредбата:

Подобряване на местната подзаконова нормативна уредба и привеждането и в съответствие с разпоредбите на националното законодателство.
4. Финансови средства, необходими за прилагане на новата уредба:

За прилагане на наредбата не са необходими допълнителни финансови и други средства.

5. Анализ за съответствие с правото на Европейския съюз

Законодателството на Европейския съюз не въвежда нови изисквания, които да бъдат транспонирани в наредбата.
МИРОСЛАВ ЯНЧЕВ
Кмет на Община Златоград



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

